En os sieglos XI y XII os succesors de Boreslau irán repartindo-se o reino. En o sieglo XI os ataques d'os checos combinatos con una revuelta d'os polacos pagans obligoron a Casimiro I a fuyir d'o país. Casimiro I podió tornar ta Polonia con aduya d'os alemans, y quan torna a reinar estableix a capital en Cracovia, fendo una reorganización d'a ilesia con clero alemán y una reorganización d'o estato, tresladando o centro politico dende Polonia a Gran enta Polonia a Chica, mes enta lo sud, en as antigas tierras d'os crovates blancos. A fragmentación politica d'os polacos permite que contine l'abance alemán, sobretot en Silesia. Amés os cristians alemans ocupan arias luen d'as tierras alemanas a lo norte de Polonia. Se creya o bispato de Riga en 1201 y s'organiza a Orden d'os Portaespatas que prene o control de Livonia y Curlandia. O duque Conrado de Mazovia fa venir a la Orden Teutonica pa que luite en Kulmerlandia contra os prutens, y en 1224 a Orden se i estableixe pa convertir-los.